Өнеркәсіп, шағын және орта бизнесті дамыту, аграрлық және 
жер мәселелері жөніндегі тұрақты комиссияның жұмыс отырысының ХАТТАМАСЫ

2026 жылғы 10 қыркүйек 
Сағат 15.45 
(3 қабат, 319 кабинет)


Төрағалық етуші: 
С.М. Әдекенов – өнеркәсіп, шағын және орта бизнесті дамыту, аграрлық және жер мәселелері жөніндегі тұрақты комиссияның төрағасы.
Қатысқандар: облыстық мәслихат депутаттары, мәслихат төрағалары және қалалар мен аудандар әкімдерінің жетекшілік ететін орынбасарлары, облыстық басқармалардың, департаменттердің басшылары, Қарағанды облысының Қоғамдық кеңесінің мүшелері (тізім бойынша).

КҮН ТӘРТІБІ:

1.  Қарағанды облыстық мәслихатының 2022 жылғы 8 желтоқсандағы         №276 «Қарағанды облысының аумағында үй жануарларын ұстау және серуендету қағидаларын бекіту туралы» шешіміне өзгеріс енгізу туралы.
2.  Егін жинау науқанының барысы, ЖЖМ қамтамасыз етілуі, техника, логистика.
***

1. Қарағанды облыстық мәслихатының 2022 жылғы 8 желтоқсандағы         №276 «Қарағанды облысының аумағында үй жануарларын ұстау және серуендету қағидаларын бекіту туралы» шешіміне өзгеріс енгізу туралы.
(А.С. Жакетаев)

Қарағанды облысы ветеринария басқармасының басшысының «Қарағанды облыстық мәслихатының 2022 жылғы 8 желтоқсандағы №276 «Қарағанды облысының аумағында үй жануарларын ұстау және серуендету қағидаларын бекіту туралы» шешіміне өзгеріс енгізу туралы» баяндамасы тыңдалды.

Мәселені талқылау қорытындысы бойынша: 
1. Қарағанды облысы ветеринария басқармасы басшысының «Қарағанды облыстық мәслихатының 2022 жылғы 8 желтоқсандағы № 276 «Қарағанды облысының аумағында үй жануарларын ұстау және серуендету қағидаларын бекіту туралы» шешіміне өзгеріс енгізу туралы» баяндамасы назарға алынсын. 
2. Қарағанды облыстық мәслихатының 2022 жылғы 8 желтоқсандағы № 276 «Қарағанды облысының аумағында үй жануарларын ұстау және серуендету қағидаларын бекіту туралы» шешіміне өзгеріс енгізу туралы» мәселе тұрақты комиссиялардың бірлескен отырысының қарауына енгізілсін.
***

2.  Егін жинау науқанының барысы, ЖЖМ қамтамасыз етілуі, техника, логистика.
(А.Д. Тюлюбеков)

Қарағанды облысының Ауыл шаруашылығы және жер қатынастары басқармасы басшысының «Егін жинау науқанының барысы, ЖЖМ қамтамасыз етілуі, техника, логистика» баяндамасы тыңдалды.

Депутаттардың келесі сұрақтары мен ұсыныстары келіп түсті:
Депутат И.В. Жабяк: 
1-сұрақ. Депутат И.В. Жабяктың айтуынша, облыс үшін жарамсыз отын жеткізушісі таңдалды. Биыл Қарағанды ауыл шаруашылығы өндірушілері үшін павлодарлық дизель отынының орнына сатып алынған Шымкент дизель отыны күзгі жұмыстарға жарамсыз, ал алғашқы аяз басталған кезде техника жұмысқа дайын болмауы мүмкін. 
2-сұрақ. Үш айдан бері ауыл шаруашылығы тауарын өндірушілер жоғары мөлшерлемемен қаржыландыруды алуда, осы орайда биылғы жылы өнімділік төмен болады деп күтілуде. Сондай-ақ депутат И.В. Жабяк ауыл шаруашылығы өндірушілері алдындағы берешекке және су жеткізу жөніндегі қызметтерді субсидиялауға жеткілікті қаражаттың жоқтығын атап өтті.
3-сұрақ (ұсыныс). Құрғақшылық пен төмен өнім күтілуіне байланысты депутат И.В. Жабяк суармалы егіншілікті жедел дамыту және су үнемдеу технологияларын енгізу қажеттігіне назар аударды. 

Бірінші сұраққа жауап ретінде бейінді басқарманың басшысы                         А.Д. Тюлюбеков дизель отынын жеткізу мәселелері бойынша тиісті хаттар ҚР Ауыл шаруашылығы вице-министріне және ҚР Энергетика министрлігіне жолданғанын жеткізді. 
Екінші мәселе бойынша бейіндік басқарманың басшысы А.Д. Тюлюбеков ауыл шаруашылығын субсидиялауға арналған бюджет бірнеше жылға жоспарлауды ескере отырып қалыптастырылатыны, ауыспалы берешек саладағы инвестициялық белсенділіктің айтарлықтай өсуі аясында қалыптасқаны жөнінде түсіністеме берді. Егер 2024 жылы инвестиция көлемі шамамен 28 млрд теңгені құраса, ағымдағы жылы ол шамамен 80 млрд теңгеге жетті. Жаңа инвестициялық жобалар іске қосылуда, техника сатып алынуда, минералды тыңайтқыштарды тұтыну артты. Мұның бәрі бюджет қаражатына, оның ішінде инвестициялық субсидияларға және кредиттер бойынша мөлшерлемелерді субсидиялауға қажеттілікті арттырады. Келесі жылы мемлекет бар қарызын өтеуді жоспарлап отыр.

Депутат М.С. Әбілов:
1-сұрақ. Төмен өнімділікке байланысты қабылданатын шаралар мен шаруашылықтар үшін кредиттерді ұзарту мүмкіндігі жөніндегі мәселені көтерді.
Депутаттың сұрағына бейінді басқарма басшысы А.Д. Тюлюбеков жауап берді, ол ұзартуды қолдайтынын, бұл ретте әрбір шаруашылық бойынша мәселе жеке қаралатынын хабарлады. 
Отырыс барысында депутаттар ауыл шаруашылығын әртараптандыруды, суармалы жерлерді дамыту мен кредиттер бойынша сыйақы мөлшерлемелерін талқылады.
2-сұрақ. Бейіндік басқарманың мәліметінше, тағы 22 күн жұмыс күтіп тұр; ауа райы нашарлап келеді. Егін уақытында жиналады ма?

Депутат Е.Т. Әбілдин:
1-сұрақ. Алдағы 3-5 жылға арналған даму жоспары бар ма? Неліктен жыл сайын субсидиялар бойынша берешек пен тапшылық қалыптасады?

Мәселені талқылау қорытындысы бойынша:
1. Қарағанды облысының ауыл шаруашылығы және жер қатынастары басқармасы басшысының баяндамасы назарға алынсын. 
2. Аудан әкімдері мен ауыл шаруашылығы және жер қатынастары басқармасы: 
2.1. ауыл шаруашылығы дақылдарын уақтылы шығынсыз жинауды аяқтауды қамтамасыз етсін; 
2.2. 2027 жылы себу үшін қажетті тұқым көлемін дайындауды қамтамасыз етсін; 
2.3. арзандатылған дизель отыны уақтылы әкетілсін; 
2.4. дақылдарды күзгі азықтандыру үшін минералды тыңайтқыштар сатып алу бойынша жұмысты ұйымдастырсын. 
2.5. депутаттардан түскен сұрақтар мен ұсыныстарға жауаптар ұсынылсын. 
3. Осы қаулының орындалуын бақылау облыстық мәслихаттың өнеркәсіп, шағын және орта бизнесті дамыту, аграрлық мәселелер және экология жөніндегі тұрақты комиссиясына (С. Әдекенов) жүктелсін.


	Өнеркәсіп, шағын және орта бизнесті дамыту, аграрлық мәселелер және экология жөніндегі тұрақты комиссияның төрағасы
	



С. Әдекенов


























Орынд.: А.Н. Абдуллин 

